Jacaranda Lodge | LekkeSlaap
Jacaranda Lodge bied gerieflike verblyf vir sakereisigers of gesinne. Dit is ideaal vir gaste wat op soek is na hartlike gasvryheid en professionele diens. Jacaranda Lodge is stapafstand van die middestad af en bied maklike toegang tot die N1. Die jakarandabome, waarna die lodge vernoem is, verander die sypaadjie in 'n magiese pers tapyt van September tot Desember.
Verblyf word gebied in luukse en standaard kamers waarvan elkeen 'n en suite-badkamer met 'n bad of stort het. Elke kamer beskik ook oor 'n TV met sekere DStv-kanale, tee- en koffiemaakgeriewe, 'n yskassie, lugversorging, ingeboude kaste, 'n spieëltafel en gratis WiFi.
'n Opsionele watertand buffet-ontbyt word daagliks in die groot eetsaal bedien en aandete is op versoek beskikbaar.
Jacaranda Lodge het 'n lekker lapa en braai-area waarvan gaste gebruik kan maak, asook 'n swembad en 'n groot tuin. 'n Smousoutomaat is in die ontvangsarea beskikbaar indien die hongerpyne te erg raak.
Die lodge het 2 volledig toegeruste konferensiekamers vir sakereisigers met sitplek vir tot 45 afgevaardigdes. Die konferensiekamers het lugversorging en 'n dataprojektor is beskikbaar.
Jacaranda Lodge bied 24 uur-sekuriteit, elektriese bedrading bo-op die muur om die perseel en onderdakparkeerplek.